Document ID: /roh_data/filtered/swiss_laws_in_ROHinterleaved.jsonl.gz/34690

This text was translated from FR into Rumantsch Grischun.

Le montant des aides financières est fonction:a. de l’importance nationale, régionale ou locale des objets à protéger;b. de l’ampleur, de la qualité et de la complexité des mesures;c. du degré de danger auquel les objets à protéger sont exposés;d. de la qualité de la fourniture des prestations. Le montant des aides financières globales est négocié entre l’OFEV, l’OFC ou l’OFROU et le canton concerné. Pour ce qui est de la conservation des monuments historiques, de l’archéologie, de la protection des sites construits et de la protection des voies de communication historiques, les aides financières peuvent êtres fixées en pour-cent des frais subventionnables, sur la base des taux maximaux suivants:a. 25 % pour les objets d’importance nationale;b. 20 % pour les objets d’importance régionale;c. 15 % pour les objets d’importance locale. Exceptionnellement, les taux de subvention visés à l’al. 3 peuvent être relevés à 45 %, s’il est établi que le taux prévu ne permet pas de financer les mesures dont l’exécution est indispensable. Nouvelle teneur selon le ch. I 4 de l’O du 7 nov. 2007 sur la réforme de la péréquation financière et de la répartition des tâches entre la Confédération et les cantons, en vigueur depuis le 1 jan. 2008 (RO 2007 5823).

L’autezza dals agids finanzials sa drizza tenor:a. l’impurtanza naziunala, regiunala u locala dals objects che duain vegnir protegids;b. la dimensiun, la qualitad e la cumplexitad da las mesiras;c. il grad da la periclitaziun dals objects che duain vegnir protegids;d. la qualitad da la furniziun da las prestaziuns. L’autezza dals agids finanzials globals vegn negoziada tranter il UFAM, il UFC u il UVIAS ed il chantun pertutgà. En ils secturs da la tgira da monuments, da l’archeologia, da la protecziun dal maletg dals lieus e da la protecziun da las vias da communicaziun istoricas pon ils agids finanzials er vegnir fixads en pertschients dals custs subvenziunabels sin basa da las suandantas contribuziuns maximalas:a. 25 pertschient per objects d’impurtanza naziunala;b. 20 pertschient per objects d’impurtanza regiunala;c. 15 pertschient per objects d’impurtanza locala. Excepziunalmain po la procentuala tenor l’alinea 3 vegnir auzada a maximalmain 45 pertschient, sch’i vegn cumprovà che las mesiras indispensablas na pon betg vegnir finanziadas autramain.  Versiun tenor la cifra I 4 da la O dals 7 da nov. 2007 davart la nova concepziun da la gulivaziun da finanzas e da la repartiziun da las incumbensas tranter la Confederaziun ed ils chantuns, en vigur dapi il 1. da schan. 2008 (AS 2007 5823).